
Ee Bwana Bwana wetu; jinsi lilivyo tukufu. 


.— jina lako katika dunia yote! uliyeuweka | 


utukufu wako juu ya mbingu. Zaburi 8: 1. 


Umestahili, Ee Bwana, kuupokea. utukufu” 
: WI heshima na uweza; UFUNUO; ki IL. 


SB omkukuza Bwana, 'mtukizani 
mwezavyo ikwa maana hata hiy 


Bwana ni nguvu zangu na wimbo wangu, naye amekuwa 
wokovu wangu; Mungu wa baba yangu, nami nitamwinua. 
Kutoka 15:2 


Ee Bwana, wewe ndiwe Mungu wangu; Nitakutukuza, 
nitalisifu jina lako; kwa maana umetenda mambo ya ajabu; 
mashauri yako ya kale ni uaminifu na kweli. Isaya 25:1 


Bwana asema hivi, Mwenye hekima asijisifu kwa sababu 
ya hekima yake, wala mwenye nguvu asijisifu kwa sababu 
ya nguvu zake, wala tajiri asijisifu kwa sababu ya utajiri 
wake; Lakini yeye ajisifuye na ajisifu kwa sababu hii, 

ya kwamba ananifahamu mimi, na kunijua mimi, ya kuwa 
mimi ndimi Bwana, nitendaye wema, na hukumu, na haki, 
katika nchi; Yeremia 9:23-24 


Na mwisho wa siku hizo, mimi Nebukadreza nikainua 
macho yangu kuelekea mbinguni, na fahamu zangu 
zikanirudia, nikamhimidi Aliye juu, nikamhimidi na 
kumtukuza yeye aliye hai hata milele, ambaye mamlaka 
yake ni mamlaka ya milele, na mamlaka yake. ufalme ni 
kizazi hata kizazi: Na wote wakaao duniani wamehesabiwa 
kuwa si kitu; naye hutenda kama apendavyo katika jeshi 
la mbinguni, na kati ya hao wanaodikaa duniani; wala 
hapana awezaye kuuzuia mkono wake, wala kumwambia, 
Unafanya nini? Basi mimi, Nebukadreza, namsifu, 
namtukuza na kumheshimu Mfalme wa mbinguni; ambaye 
matendo yake yote ni kweli, na njia zake ni hukumu; na 
hao waendao kwa kiburi yeye aweza kuwashusha. 

Danieli 4:34-37 


Kwa hiyo tena Mungu alimwadhimisha mno, akamkirimia 
Jina lile lipitalo kila jina; ili kwa jina la Yesu kila goti 
lipigwe, la vitu vya mbinguni, na vya duniani, na vya 
chini ya nchi; na kila ulimi ukiri ya kuwa Yesu Kristo ni 
Bwana, kwa utukufu wa Mungu Baba. Wafilipi 2:9-11 


Miisho yote ya dunia itakumbuka na kumgeukia Bwana, 
na kabila zote za mataifa watasujudu mbele zako. 

Kwa maana ufalme ni wa Bwana, naye ndiye mtawala 
kati ya mataifa. Zaburi 22:27-28 


Mpeni Bwana, enyi wakuu, mpeni Bwana utukufu na 
nguvu. Mpeni Bwana utukufu wa jina lake; mwabuduni 
Bwana kwa uzuri wa utakatifu. Zaburi 29:1-2 


Ili utukufu wangu ukuimbie wewe, na usinyamaze. 
Ee Bwana, Mungu wangu, nitakushukuru milele. 
Zaburi 30:12 


Nitamhimidi Bwana kila wakati, Sifa zake zi kinywani 
mwangu daima. Nafsi yangu itajisifu katika Bwana, 
wanyenyekevu watasikia na kufurahi. Mtukuzeni Bwana 
pamoja nami, na tuliadhimishe jina lake pamoja. 
Nalimtafuta Bwana, naye akanijibu, akaniokoa na hofu 
zangu zote. Zaburi 34:1-4 


Mpigieni Mungu kelele za furaha, enyi nchi zote; Imbeni 
utukufu wa jina lake, tukuzeni sifa zake. Mwambieni 
Mungu, jinsi unavyotisha katika matendo yako! kwa 
ukuu wa uweza wako adui zako watajinyenyekeza kwako. 
Dunia yote itakuabudu na kukuimbia; wataliimbia jina 
lako. Sela. Zaburi 66:1-4 


Mwimbieni Mungu, liimbieni jina lake, mtukuzeni yeye 
apandaye mbingu kwa jina lake Yah, na kushangilia mbele 
zake. Baba wa yatima na mwamuzi wa wajane ni Mungu 
katika kao lake takatifu. Zaburi 68:4-5 


Nitalisifu jina la Mungu kwa wimbo, nami nitamtukuza 
kwa kushukuru. Zaburi 69:30 


Mataifa yote uliyoyafanya yatakuja na kusujudu mbele 
zako, Ee Bwana; na kulitukuza jina lako. Kwa maana wewe 
ndiwe mkuu, na watenda maajabu, ndiwe Mungu peke 
yako. Zaburi 86:9-10 


Njoni, tuabudu, tusujudu, tupige magoti mbele za Bwana 
aliyetuumba. Zaburi 95:6 


Mpeni Bwana, enyi jamaa za watu, mpeni Bwana utukufu 
na nguvu. Mpeni Bwana utukufu wa jina lake; leteni 
sadaka, mkaingie katika nyua zake. Mwabuduni Bwana 
kwa uzuri wa utakatifu; ogopeni mbele zake, nchi yote. 
Zaburi 96:7-9 


Mtukuzeni Bwana, Mungu wetu, msujudieni penye kiti cha 
miguu yake; kwa kuwa yeye ni mtakatifu. Zaburi 99:5 


Wewe ni Mungu wangu, nami nitakusifu: Wewe ndiwe 
Mungu wangu, nitakutukuza. Mshukuruni Bwana; kwa 
maana ni mwema; kwa maana fadhili zake ni za milele. 
Zaburi 118:28-29 


Nitasujudu nikilikabili hekalu lako takatifu, na kulisifu jina 
lako kwa ajili ya fadhili zako na uaminifu wako, kwa maana 
umeikuza neno lako kuliko jina lako lote. Zaburi 138:2 


Nitakutukuza, Ee Mungu wangu, Ee mfalme; nami 
nitalihimidi jina lako milele na milele. Kila siku nitakubariki; 
nami nitalisifu jina lako milele na milele. Bwana ni mkuu 
mwenye kusifiwa sana; na ukuu wake hautafutikani. 

Zaburi 145:1-3 


Msifuni Bwana. Ee nafsi yangu, umhimidi Bwana. 
Nitamhimidi Bwana maadamu ni hai, Nitamwimbia Mungu 
wangu ningali hai. Zaburi 146:1-2 

Kila mwenye pumzi na amsifu Bwana. Msifuni Bwana. 
Zaburi 150:6 


